tomron87/hebrew-wikipedia-sentences-corpus huggingface dataset:
המקלחות הקוליות קיימות בזיכיון מסע בין כוכבים מאז "מסע בין כוכבים: הסרט" בו הן מופיעות לראשונה כשהגשושית ויג'ר נכנסת לגופה של איליה כשהיא מתקלחת.
כשבוימלר וחבריו מבלים בהולודק הוא מציין שהוא לא אוהב חול, מאחר שהוא גורם לו לפריחה ונכנס לכל מקום.
אמירה זו היא ציטוט מדויק כמעט (למעט הפריחה) של אנאקין סקייווקר בסרט "מלחמת הכוכבים - פרק 2: מתקפת המשובטים", מהזיכיון המתחרה.
המשימה הסודית שקפטן פרימן נותנת לבוימלר היא קריצה למשימה סודית דומה שקפטן פיקארד נתן לסג"ם סיטו בפרק "Lower Decks" שעל שמו נקראת הסדרה.
במהלך הפרק ניתן לראות במשרדה של קפטן פרימן כובע קצינים שמונח על המדף.
כובע זה לא נראה מעולם בציר הזמן הרגיל של הסדרה, אלא רק בציר זמן קלווין, בסרט "סטארטרק".
במהלך משימתם של אנשי הצוות על כוכב הלכת ניתן לראות שעל סיפונה של הסריטוס יש מספר רכבי "ארגו" מהסוג בו השתמשו פיקארד והצוות בסרט "מסע בין כוכבים: נמסיס".
מארינר מציינת ששהתה בעבר בכלא קלינגוני ונלחמה עם יטי שרצה את נעליה.
מדובר באזכור לסרט "הארץ הבלתי נודעת", שבו שוהה קפטן קירק בכלא הקלינגוני "רורה פנט'ה" ונלחם בחייזר כחול שרצה לקחת את מעילו.
הליכת החלל של ראת'רפרד ובארנס במהלך הדייט ביניהם היא אזכור לסרט "מסע בין כוכבים: המפגש".
עוד באותו דייט מציינת בארנס שהיא מעריצה של "הלהקה הקלאסית" המאנקיז.
מדובר באזכור כפול, האחד לסרט "סטארטרק: אל האינסוף", שבו שואל בונז אם הביסטי בויז נחשבים למוזיקה קלאסית; השני הוא לדמותו של פאבל צ'כוב מהסדרה המקורית, שתסרוקתו בסדרה הייתה העתק של תסרוקות להקת המאנקיז.
ראת'רפרד מתרגז מכך שהדלת אינה נפתחת בפניהם, ומציין שנראה לו שלדלתות יש סיכוי של 75% להיפתח בצורה תקינה.
מדובר בבדיחה על מהלך קבוע בסדרות, לפיו דלתות החללית אינן נפתחות בשל תקלות כלשהן.
במהלך מתקפת הזומבים מופיע לרגע אחד איש צוות וולקני שפניו מלוכלכות מהריר של הזומבים באופן שיוצר את הרושם שיש לו זקן צרפתי.
מדובר באזכור לדמותו של ספוק ביקום המראה מהסדרה המקורית.
לקראת סוף הפרק אומרת מארינר לבוימלר שמעכשיו הוא ה"צ'אדיש" שלה.
המושג צ'אדיש (Cha'Dich) הוא מושג קלינגוני שמתייחס למי שנלחם בשם מישהו אחר.
המושג מגיע מהפרק "Sins of the Father" בסדרת הדור הבא.
במהלך מונולוג סיום הפרק של מארינר היא מזכירה מספר רב של דמויות מהזיכיון, כגון ספוק, חאן, סולו, קירק, וורף, גארי מיטשל (דמות שהופיעה בפיילוט השני של הסדרה המקורית, "Where No Man Has Gone Before") ודיאנה טרוי.
לגבי כל אחד מהם היא מציינת פרט מידע קצר שהופיע בסדרות או בסרטים, חלקם לא מדויקים.
Second (בעברית: שנייה) הוא מיני-אלבום השני של הזמרת-יוצרת הבריטית ריי.
האלבום יצא לאור ב-11 באוגוסט 2016, על ידי חברת התקליטים פולידור רקורדס.
אזורתאריך יציאהפורמטחברת תקליטיםמקורכלל העולם11 באוגוסט 2016הורדה דיגיטלית • סטרימינגפולידור
"Secrets" הוא סינגל של הזמר-יוצר הקנדי דה ויקנד, מתוך אלבום האולפן השלישי שלו, Starboy.
השיר מסמפל שני שירי גל חדש: "Pale Shelter", שיר של הלהקה הבריטית Tears for Fears, ו-"Talking in Your Sleep" של הלהקה האמריקאית דה רומנטיקס .
השיר נכתב על ידי דה ויקנד, מרטין מקיני, הנרי וולטר, דה ויגלס, רונלד אורזבל, קוז קנלר, ג'ימי מרינוס, וולי פלמרצ'וק, מייק סקיל ופיטר סולי, והופק על ידי מקיני, דה ויקנד וסירקט.
השיר יצא לרדיו שבאיטליה ב-10 בנובמבר 2017, כסינגל הבינלאומי האחרון מתוך האלבום.
בדומה לשאר רצועות האלבום, "Secrets" נכנס למצעד הבילבורד הוט 100, תוך שהגיע בשיאו למקום ה-47. במצעד הקנדה הוט 100, הגיע בשיאו למקום ה-27.
הווידאו קליפ ל-"Secrets" בוים על ידי פדרו מרטין-קלרו וצולם באוניברסיטת טורונטו סקארבורו ובספריית העיון בטורונטו.
הוא יצא לאור ב-11 ביוני 2017. בקליפ משתתף הזמר הקנדי בלאק אטלס .
אזור תאריך יציאה פורמט חברות תקליטים מקור איטליה 10 בנובמבר 2017 רדיו להיטים עכשוויים יוניברסל
Section.80 הוא אלבום הבכורה של הראפר האמריקאי קנדריק לאמאר.
האלבום יצא לאור ב-2 ביולי 2011, על ידי חברת התקליטים טופ דואוג אנטרטיינמנט.
האלבום כולל הופעות אורח של GLC, קולין מונרו, אשטרובוט, BJ דה שיקגו קיד, סקולבוי קיו, אב-סול וקולות מהזמר-יוצר המנוח אלוג'רי ג'ו.
בהפקת האלבום השתתפו בעיקר מפיקים פנימיים של חברת טופ דואוג מהרכב ההפקות דיגי+פוניקס, לצד THC, טומי בלאק, ויילדפייר, טרייס מרטין וג'יי קול.
אלבום הקונספט כולל נושאים ליריים שהועברו על ידי לאמאר כמו מגפת הקראק בארצות הברית, גזענות וסבילות.
הסינגל המוביל מתוך האלבום, "HiiiPoWeR", יצא לאור ב-12 באפריל 2011.
האלבום קיבל בעיקר ביקורות חיוביות מהמבקרים והגיע לראשונה למקום ה-113 במצעד הבילבורד 200. נכון לפברואר 2014, האלבום מכר 130,000 עותקים מקומיים.
באפריל 2017 זכה בתואר הזהב מאיגוד תעשיית ההקלטות האמריקאי.
האלבום הוא מהדורת האולפן הראשונה של קנדריק לאמאר, לאחר הוצאת חמשת המיקסטייפים שלו ומיני-אלבום הבכורה שלו.
לאמאר החל לעבוד על האלבום בסביבות ינואר 2011. הוא הקליט את האלבום באולפני טופ דואוג בקארסון שבקליפורניה, וכתב את רובו במטבח של אמו ובאוטובוס התיירים.
במהלך הקלטת האלבום, הוא רצה שהוא יהיה "כמה שיותר אורגני".
לעיתים, השאיר שירים לא גמורים לפרקי זמן ממושכים.
לאמאר חש שהוא נאלץ ליצור את האלבום כשחבר שלו נכנס לכלא למשך כ-25 שנה וחווה את הכאב של אירוע כזה.
Section.80 הוא אלבום קונספט שמערב את חייהן של דמויות בשם תמי וקיישה, כשהוא מסביר את הקשיים האישיים בחייהם.
"Tammy's Song (Her Evils)" סובב סביב שתי בנות שבוגדות בחברים שלהן לאחר שגילו שאינם נאמנים, ובסופו של דבר ישנות אחת עם השנייה כי הן לא יכולות לסמוך על גברים.
"Keisha's Song (Her Pain)" עוסק בזונה המבקשת נחמה ושליטה, רק עד מותה.
לאמאר הצהיר כי הוא יצר את האלבום כדי לדון בדורו.
הוא מתמקד במגוון נושאים, כמו הפניה לרונלד רייגן ודיון כיצד התרחשה מגפת הקראק בארצות הברית בשנות ה-80. הוא מתאר בשיריו סחר בסמים והתמכרות לסמים.
"A.D.H.D" מתייחס ל"להתפתל, ללכת למסיבות ופשוט להיות חסרי דאגות".
"Kush & Corinthians" מציין כי צדק ומוסר לעיתים נחתכים ומיובשים.
השיר האחרון והסינגל המוביל מתוך האלבום הוא "HiiiPoWeR", שתפיסתו הייתה להסביר עוד יותר את תנועת "HiiiPoWeR" שקודמה על ידי לאמאר וחבריו ללייבל TDE.
השיר הגיע מהאינטראקציות של לאמאר עם הראפר העמית ג'יי קול ונשיא TDE פונץ'.
ב-Metacritic קיבל האלבום ציון ממוצע משוקלל של 80 מתוך 100, בהתבסס על 11 ביקורות.
אנדרס טרדיו מ-HipHopDX כתב כי לאמאר "אולי חיפש תשובות, אך המסע הזה אפשר לו לגלות את אחד האלבומים המצטיינים ביותר השנה עם Section.80".
טום ברייהאן מפיצ'פורק האמין כי באלבום "פגמים רציניים כל וכל", אך ציין כי "Section.80 עדיין עומד כמסמך עוצמתי של בחור צעיר ומבטיח מאוד שמבין את קולו".
לדעתו של המבקר אדם פליישר מ-XXL, האלבום חושף כי "מוחו של מחברו אינו אבוד ואינו חסר תועלת, מכיוון שהוא שוזר מחשבות שנבנו בקפידה לפני שהוא פולט ראפ על כל אחד מ-16 רצועות הפרויקט, ומבטיח ששום דבר אינו חד פעמי או ללא מטרה".
דייוויד אמידון מ-PopMatters השווה את לאמאר לאייס קיוב בתחילת הקריירה שלו, כיוון שהוא "רק אומר לנו את מה שהוא רואה, ואף על פי שאולי לא יציע פתרונות באותה תדירות כמו שאייס קיוב עשה, הוא בהחלט מסוגל לצייר לנו תמונה חיה".
מגזין פיצ'פורק מיקם את האלבום במקום ה-45 ברשימת "50 האלבומים המובילים משנת 2011".
קומפלקס דירג את האלבום כאלבום השביעי הטוב ביותר בשנת 2011. לכבוד יום השנה החמישי של האלבום, כתב אוגדן פיין בפורבס מאמר שהסביר כיצד האלבום הניע את לאמאר ל"מלכות היפ-הופ".
מגזין NME מיקם את האלבום במקום השלישי ברשימת "101 האלבומים לשמוע לפני שתמות" בשנת 2014.
תוך כשבוע, מכר האלבום 5,000 עותקים בלבד בארצות הברית, בהתבסס על הורדות דיגיטליות, והגיע לראשונה למקום ה-113 במצעד הבילבורד 200, עם קידום וכיסוי תקשורתי מינימלי.
תוך שבועיים, נמכר האלבום ב-9,000 עותקים בארצות הברית סך הכל.
נכון לפברואר 2014, האלבום מכר 130,000 עותקים מקומיים.
ב-14 באפריל 2017 הגיע האלבום למעמד הזהב, בהתבסס על נתוני האיגוד תעשיית ההקלטות האמריקאי, על עותקים משולבים של מכירות ויחידות שקולות לאלבום של למעלה מ-500,000.
Seal Our Fate (בעברית: חותם את גורלנו) הוא שיר שהוקלט על ידי הזמרת-יוצרת האמריקאית גלוריה אסטפן, מתוך אלבום האולפן השני שלה, Into the Light.
השיר יצא לאור במרץ/אפריל 1991, על ידי חברת התקליטים אפיק רקורדס, כסינגל השני מתוך האלבום, לאחר ש-"Coming Out of the Dark" יצא כסינגל המוביל מתוכו.
השיר הגיע בשיאו למקום העשירי במצעד הסינגלים ההולנדיים.
עבור "Seal Our Fate" צולם וידאו קליפ רשמי שהופץ בסמוך לצאתו, על מנת לעזור בקידום המסחרי שלו.
את הכוריאוגרפיה שלו השוו לזו שאפיינה את הקליפ "Cold Hearted" של פאולה עבדול.
הקליפ זכה להצלחה והערכה רבה בקרב מעריציה ומבקרי המוזיקה, שציינו אותו לשבח.
רבים קישרו אותו לתאונה שאסטפן עברה טרם צולם הקליפ עצמו.
לארי פליק מבילבורד תיאר את "Seal Our Fate" כ"שיר פופ רוק אופטימי ופילוסופי".
הוא ציין עוד כי אסטפן "העניקה ביצוע מכובד, המשלב עיבוד תוקפני שמורכב מגיטרה בעיקר".
ב-The Daily Vault כינו אותו כשיר פופ רוק גם כן ובחרו בו כאחד משלושת "הלהיטים האמיתיים מהאלבום", ביחד עם "Live for Loving You" ו-"Coming Out of the Dark".
מריו טרדל מ-Knight Ridder אמר שהוא "תוצר של התאונה שאסטפן עברה" וציין שהיא "מעבירה את המסר שלה דרכו".
במגזין פיפל הפנו כלפיו ביקורת חיובית.
תקליטור 7 אינץ' אמריקאי וקנדי
מדינהתאריך יציאהבריטניהמרץ 1991אירופה4 באפריל 1991יפן11 באפריל 1991ארצות הברית16 באפריל 1991אוסטרליה23 באפריל 1991
Second Time הוא אלבום אולפן/מהדורה מחודשת של הזמרת הישראלית מאיה, כמו גם אלבום רשמי של המפיק מוזיקלי הישראלי עופר ניסים.
הוא יצא לאור ב-12 בספטמבר 2006, בהוצאת חברת התקליטים סטאר 69 רקורדס.
הוא כולל את להיטי המועדונים "Alone", "First Time" ו-"Be My Boyfriend" שזכו להשמעות רבות בפלטפורמות הסטרימינג השונות.
Second Time הוא מעין מהדורה מחודשת של אלבום הבכורה של מאיה וניסים, First Time, שיצא לאור בשנת 2005 וזכה להצלחה גם כן.
אף על פי שיצא בשנת 2006, נחשב Second Time לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-15 מיליון השמעות.
בשנת 2005 ראה אור אלבומו הבין-לאומי הראשון של עופר ניסים, First Time, וזאת במקביל לשני אלבומים בישראל: גרסה מקומית ל-First Time ו-The Remixes, אלבום רמיקס שהפיק ניסים ללהיטים של זמרים שונים.
Secret Agent (בעברית: סוכן חשאי) הוא אלבום האולפן העשירי של פסנתרן הג'אז האמריקאי צ'יק קוריאה, שהוקלט ויצא בשנת 1978. באלבום משתתפים כמה נגנים שהיו שותפים ותיקים של קוריאה לאורך השנים, בהם ג'ו פאר, איירטו מוריירה, וגייל מורן (אשתו של קוריאה).
גם הזמר אל ג'ארו משתתף באלבום ושר עיבוד של קוריאה לשיר "Hot News Blues".
אלבום זה הוא השני מבין שלושה אלבומי אולפן שהוציא קוריאה בשנת 1978, לצד The Mad Hatter ו-Friends במה שכונה כ"שנה ביצועית כמעט בלתי-אפשרית".
הייתה זו גם אותה השנה בה הוציא קוריאה שני אלבומי הופעה: האחד עם הרבי הנקוק, An Evening with Herbie Hancock & Chick Corea: In Concert, והשני עם להקתו Return to Forever, Live.
האלבום הגיע למקום ה-7 במצעד אלבומי הג'אז של בילבורד.
צ'יק קוריאה - פסנתר כנף, פסנתר חשמלי (פנדר רודוס), סינתיסייזר, שירה, כלי הקשה
ג'ו פארל - חליל, סקסופון
איירטו מוריירה - כלי הקשה
צ'ארלס וויל - ויולה, שירה
קרול שיווה - כינור, שירה
פאולה הוכהלטר - צ'לו, שירה
גייל מורן - שירה ראשית
אל ג'ארו - שירה ראשית (B3)
"Second Hand Heart" הוא סינגל של הזמר האנגלי, בן האנוב , בשיתוף פעולה עם הזמרת האמריקאית, קלי קלרקסון.
הסינגל נמצא באלבום האולפן הראשון שלו, Ben Haenow.
היא הופק על ידי Afterhrs, ג'ייסון הלברט ופיט המרטון, ונכתב על ידי Afterhrs, ניל אורמנדי ו-Artist vs.
השיר יצא כסינגל מוביל והיחיד של האלבום ב-16 באוקטובר 2015 על ידי חברות התקליטים סייקו מיוזיק, RCA רקורדס וסוני מיוזיק אנטרטיינמנט.
נכון לנובמבר 2021, השיר הושמע למעלה מ-14 מיליון פעמים בספוטיפיי.
הווידאו קליפ של השיר, שצולם על ידי ג'יימס ליס בנאשוויל, טנסי, יצא לראשונה בערוץ היוטיוב של הזמר ב-20 באוקטובר 2015. נכון לנובמבר 2021, הווידאו קליפ נצפה למעלה מ-26 מיליון פעמים.
האנוב ביצע לראשונה את השיר בהופעה חיה בעונה ה-12 של The X Factor ב-31 באוקטובר 2015.
מדינהתוארמכירותדרום אפריקה (RISA)זהב10,000הממלכה המאוחדת (BPI)כסף200,000
אזורתאריךפורמטחברת תקליטיםהערותעולמי 16 באוקטובר 2015 הורדה דיגיטלית – סינגלסייקו מיוזיק, RCA רקורדס וסוני מיוזיק אנטרטיינמנט 30 באוקטובר 2015 הורדה דיגיטלית – EP
"Seaside" (בעברית: "שְׂפַת הַיָּם") הוא שיר של הפזמונאית האמריקאית דיאן וורן, שהוקלט על ידי הזמרת-יוצרת הבריטית ריטה אורה, הזמרת הספרדייה סופיה רייס ולהקת הפופ רוק המקסיקנית רייק.
השיר יצא לאור ב-27 באוגוסט 2021, על ידי חברת התקליטים דינמיק רקורדס, כסינגל השני מתוך, Diane Warren: The Cave Sessions, Vol.
את השיר הוציאה וורן לאחר שהוציאה את הסינגל המוביל מאלבום הבכורה שלה, "She's Fire".
השיר נכתב על דיאן וורן ידי והופק על ידי תום ברידג'ס, רומן בלזה, האיש הנעלם וצ'ארלי גררו.
הבית הראשון ב-"Seaside" כמו גם פרה-הפזמון, הפזמון עצמו ופוסט-הפזמון מבוצעים על ידי ריטה אורה לבד.
בהמשך, מצטרפת לשירה רייס שמבצעת את הבית השני.
לבסוף, מבצעת להקת רייק את הבית השלישי בשיר.
מבקרי המוזיקה הפנו ביקורות חיוביות כלפי "Seaside", כאשר יצא.
ב-American Songwriter פרסמו עליו ביקורת מורחבת וכתבו: "שיתוף הפעולה עם וורן הוא עוד חלק מהמסע של סופיה רייס מאז , ושינויים אחרים בחייה, שיובילו לצאת אלבומה החדש בסוף 2021".
מעבר לכך, נערך ריאיון עם המשתתפים בשיר.
ברולינג סטון התייחסו לשיר גם כן.
באתרים כדוגמת טיימס אוף אינדיה, בילבורד, ו-PageSix סקרו את השיר גם כן.
הווידאו קליפ הרשמי של השיר פורסם ב-27 באוגוסט 2021, ביום יציאתו של "Seaside" כסינגל.
הוא מתחיל כאשר ניתן לראות תמונה לא ברורה ולאחר מכן, את אורה עם משקפי שמש.
בהמשך לכך, ניתן לראותה על שפת הים, תוך שרייס מצטרפת אליה והשתיים פוצחות בריקוד משותף.
בסוף הקליפ, כולם (כולל וורן) עורכים מסיבה.
נכון לדצמבר 2021, מונה הצפיות של הקליפ עומד על למעלה מ-10 מיליון צפיות.
אזורתאריך יציאהפורמטחברת תקליטיםמקורעולם27 באוגוסט 2021הזרמת מוזיקה • הורדה דיגיטליתדינמיק
"Second Chance" הוא שיר של להקת הרוק שיינדאון.
השיר יצא כסינגל השני מתוך אלבומם השלישי, The Sound of Madness.
הסינגל יצא ב-9 בספטמבר 2008, ונכון ל-2022 הוא השיר המצליח ביותר של שיינדאון מבחינת מיקום במצעדים.
השיר שימש בקידום עונתה השנייה של סדרת הטלוויזיה "שליחות קטלנית: יומני שרה קונור" ושל הספיישל הטלוויזיוני השנתי "WWE Tribute to the Troops" משנת 2008. במאי 2009 שימש השיר בפרומו לקראת חזרתה של הדמות מייקל קורינתוס לאופרת הסבון "General Hospital".
בנוסף שוחרר השיר עבור המשחקים "גיטאר הירו 5", "Rock Band 3" ו-"Rocksmith".
שדרן הרדיו קייסי קאסם שידר את השיר כשיר האחרון במצעד המקומות הראשונים שערך בסוף השבוע האחרון לפני פרישתו משידור, במסגרת התוכנית "American Top 20" במצעד Hot AC האחרון ששידר (השיר "Love Story של טיילור סוויפט קיבל כבוד דומה בתוכנית האחות "American Top 10" שכללה שירי AC).
לשיר קיימות שלוש גרסאות - גרסת הרוק שהופיעה באלבום עצמו, גרסת פופ שהיא רמיקס של המקור, וגרסה אקוסטית דומה למקור, ללא הגיטרות החשמליות וללא עיבוד והכפלת קולות הזמרה בשיר.
גרסה זו הופיעה ב-EP משנת 2010, "iTunes Session".
במהלך פסטיבל הרוק "Pointfest 22" אמר סולן הלהקה, ברנט סמית, לקהל:
הווידאו קליפ הרשמי של השיר בוים על ידי ריאן סמית, ושודר לראשונה ב-8 בינואר 2009 ב-MSN Music.
בתחילת הקליפ מופיעה נערה בת עשרה שיושבת על ספסל בלילה כשברקע מופיע סולן הלהקה, ברנט סמית, ושר.
הקליפ עובר אחורה בזמן, ואנחנו מגלים שהנערה עובדת כעוזרת לדייג, היא בת למשפחה לא מתפקדת, דואגת לאחיה הקטן ומטפלת בו, ויש לה בן זוג.
היא שואפת להיות בלרינה ומתאמנת בחניה של המשפחה.
כשהיא מבקשת מאמה רשות ללכת ללמוד בבית ספר לבלט, אמה מסרבת מיד בכעס, ומטיחה בה את החשבונות הרבים שעל המשפחה לשלם.
בשלב זה מופיע רצף של רגעים שבו חושבת הנערה על הדברים בחייה שמשמחים אותה, אך בסיומו היא קמה ממיטתה ואורזת את חפציה, מחליטה לברוח לבית הספר לבלט.
היא כותבת להוריה מכתב פרידה, נפרדת במבט מאחיה הקטן שישן, והולכת לספסל שבו החל הקליפ, ממתינה לאוטובוס.
כשהוריה קוראים את המכתב, החרטה ניכרת על פניהם, והם מחבקים את אחיה הקטן באהבה ודאגה.
הקליפ חוזר לנערה שעולה על האוטובוס, שבו יושבים גם יתר חברי הלהקה, ועושה את דרכה לעבר עתידה.
הקליפ צולם במיקומים שונים באי אנה מריה שלחוף מפרץ פלורידה.
הנערה ואחיה הקטן מגולמים על ידי שחקנים מקומיים.
השיר הוא להיטה המצליח ביותר של הלהקה נכון ל-2022. ב-27 בדצמבר 2008 הוא הגיע למקום הראשון במצעד שירי הרוק המיינסטרימי של הבילבורד, וב-14 בפברואר 2009 הגיע לראש מצעד שירי הרוק האלטרנטיבי של המגזין, והיה בכך לשיר הראשון של הלהקה שהגיע לראשות שני מצעדים.
ב-20 ביוני 2009, כמעט תשעה חודשים לאחר שחרורו, הגיע השיר גם לראש מצעד "40 השירים החמים למבוגרים" (Hot Adult Top 40 Tracks).
היה זה השיר השלישי בהיסטוריה שהצליח להגיע לראש מצעדי הרוק המודרני, מצעד הרוק המיינסטרימי ומצעד הטופ 40 (קדמו לו השירים "One Headlight" של ה-Wallflowers ו-"Boulevard of Broken Dreams" של גרין דיי).
השיר הגיע למקום השביעי במצעד ה"הוט 100" של בילבורד, והיה בכך לשיר היחיד של הלהקה עד היום שהגיע לעשירייה הראשונה במצעד (ולמעשה גם היחיד שהגיע ל-40 הראשונים).
ב-29 במרץ 2009 הגיע השיר למקום ה-20 במצעד הטופ 20 של VH1 (VH1 Top 20 Video Countdown), והיה בכך לווידאו הראשון של הלהקה שהגיע למצעד.
ב-16 במאי הגיע למקום הראשון בתוכנית (סמית וקרץ' הציגו את השיר בעצמם כאורחי התוכנית), ופעם נוספת ב-20 ביוני.
מדובר בשיר היחיד של הלהקה שהגיע למצעדים הבינלאומיים.
באוסטרליה הגיע השיר למקום ה-19 ב-ARIA Charts, ובניו זילנד למקום ה-32 ב-RIANZ.
בגרמניה הגיע השיר למקום ה-53 ב-GfK Entertainment Charts, ובאוסטריה למקום ה-13.
התקליטן האגדי קייסי קאסם בחר להיפרד מהקהל בשיר הזה, בתוכניתו האחרונה.
מלבד הצלחתו במצעדים, השיר זכה גם להצלחה משמעותית במכירות.
איגוד תעשיית ההקלטות האמריקאי העניק לו מעמד של תקליטון פלטינה משולש, על מכירת למעלה מ-3 מיליון עותקים (הסינגל הראשון של שיינדאון שהגיע למעמד פלטינה).
במאי 2021 הכריז הבילבורד על מצעד שירי הרוק הגדולים בכל הזמנים.
השיר הגיע במצעד זה למקום ה-17, והיווה את הכניסה הגבוהה ביותר של שיינדאון למצעד (השיר "Bully" הגיע למקום ה-28, והשיר "Save Me" למקום ה-58).
Second Emotion (בעברית: רגש שני) הוא שיר שהוקלט על ידי הזמר־יוצר הקנדי ג'סטין ביבר בהשתתפות הראפר האמריקאי טראוויס סקוט.
השיר נכתב על ידי ביבר, סקוט, פו בר , מייקי דין, דומיניק ג'ורדן וג'ימי ג'אנוס, והופק בידי ג'וש גודווין.
הוא יצא לאור ב-14 בפברואר 2020 כרצועה העשירית מתוך אלבום האולפן החמישי של ביבר, Changes.
ב-1 במרץ 2020 פורסם כי מתוכנן שיתוף פעולה בין הזמר־יוצר הקנדי ג'סטין ביבר לבין הראפר האמריקאי טראוויס סקוט.
בוידאו קליפ של השיר, אשר בוים בידי ניק דהמורה, נראים הרקדנים ג'וני ארסמה, מיקל ווילסון, סי.
סלבדור, קודי וויגינס, ג'וש פרייס, דריל קית', נטלי בבקו, שרה איזבל קפיטול, שאק ריד, ג'ושוע טייוואן וויליאמס, טוני צר וחליל מקניל כשהם רוקדים בחניון ולבושים בבגדים שחורים.
הקליפ הופק בידי אנדרו סנדלר ויצא לאור ב-11 במרץ 2020.
השיר הוא באורך של 3:22 ומשלב סגנונות מוזיקה כמו אר אנד בי, פופ ראפ וטראפ.
מבקר הבילבורד טיילור וות'רבי כתב כי הפזמון המתגבר הוא אחד הייחודיים ביותר ב-Changes, וציין כי הוא מזכיר את Headlines של הראפר האמריקאי דרייק.
אלכסיס פטרידיס מהגרדיאן כתב כי הרצועה "מעוררת כראוי", עמוסת אפקטים ובעלת גוון פסיכדלי.
מבקר הבילבורד טיילור וות'רבי דירג את השיר במקום העשירי מתוך 17 רצועות האלבום.
קרל ווילסון מהמגזין האינטרנטי סלייט כתב כי הנוכחות של טראוויס הייתה מינורית.קורטני לרוקה, מ-Insider Inc.
לא אהבה את קצב השיר וקלי אהלגרים אמרה כי זוהי הרצועה האהובה עליה ביותר אך ציינה כי ההקשבה לשיר גרמה לה לרצות לשמוע Astroworld של סקוט, במקום Changes.
"Search & Rescue" הוא שיר של הראפר הקנדי דרייק.
הוא יצא לאור ב-7 באפריל 2023, באמצעות OVO סאונד וריפבליק רקורדס.
דרייק פרסם קטע מתוך השיר, שנקרא אז "Rescue Me", באינסטגרם שלו ב-25 במרץ 2023. ב-31 במרץ, הרצועה המלאה עלתה לראשונה ב-The Fry Yiy Show, חלק מתחנת הרדיו שלו ב-Sirius XM, "Sound 42".
ב-6 באפריל, הראפר הכריז על צאת השיר ופרסם את העטיפה, בה צילום של דרייק והזמרת הבריטית לילה חובשים קסדות אופנוע שחורות.
הופעתה של הזמרת על העטיפה צוינה בדמיון שלה לקים קרדשיאן.
הרצועה זכתה לתשומת לב עקב דגימת דיאלוג בין קים קרדשיאן לקריס ג'נר, שנלקח מסיום עונת 2021 של "משפחת קרדשיאן", בו נראית קרדשיאן מדברת על הגירושים מקניה וסט.
על לולאת קלידים קצבים ו"נינוחה", דרייק מביע את רצונו שאישה תציל אותו מאורח חייו הנוכחי.
הראפר אף מדבר על מה שהוא מחפש בבת זוג, כולל "שאפתנות, סבלנות, כנות ואמון".
השיר מסמן את שיתוף הפעולה השני בין דרייק למפיק סאדפוני, לאחר "Jumbotron Shit Poppin" מתוך Her Loss.
"Secret Land" (בעברית: "אֶרֶץ סוֹדִית") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השלישי שלה, (1988).
הוא יצא לאור בספטמבר 1988, בהוצאת חברת התקליטים וירג'ין רקורדס, כסינגל השני מתוך האלבום.
זהו עיבוד מחודש לשיר "Trenchcoat Man" בהפקת הוברט קמלר ב-1987 שהוקלט על ידי הלהקה הגרמנית קצרת המועד פבריק, שחברים בה היו גרונאו והוינג.
השיר דורג בעשיריות הפותחות בגרמניה ובשווייץ, ודורג ב-20 העליונים במספר מדינות אחרות באירופה.
בשנת 1999, יצא רמיקס רשמי לשיר כחלק מאלבום האוסף My Favourites של סנדרה.
הוא פורסם כסינגל לקידום האלבום, אך זכה להצלחה מינורית רק בגרמניה.
הרצועה הופקה מחדש עבור האוסף שלה Reflections משנת 2006.
את הווידאו קליפ הרשמי של "Secret Land" ביים בול ברנד והוא צולם באזורים הצרפתיים של נורמנדי ובריטני, בהתאמה במפרץ מון-סן-מישל ולאורך חופי עיר הנמל המוקפת חומה סן-מאלו .
קליפ חדש צולם לרמיקס משנת 1999, בבימויו של תומאס ג'וב, שנכלל גם ב-The Complete History.
ביקורת שפורסמה במוזיקה & מדיה קבעה כי .
"Secrets of Love" (בעברית: "סוֹדוֹת הָאַהֲבָה") הוא שיר משנת 2006 שבוצע כדואט על ידי הזמר השווייצרי די ג'יי בובו והזמרת הגרמנייה סנדרה.
הוא נכתב והופק על ידי רנה באומן ואקסל ברייטונג.
את השיר הוחלט להוציא כסינגל רשמי מתוך אלבום הלהיטים של בובו, (2006).
השיר הגיע למקום החמישי במצעד השווייצרי, וזכה להצלחה במדינות אירופה.
Searching הוא אלבום אוסף של המפיק המוזיקלי הישראלי עופר ניסים.
הוא יצא לאור בשנת 2004 בהוצאת חברת התקליטים IMP רקורדס.
בשנת 2004 פגש עופר ניסים את הזמרת-יוצרת מאיה סימנטוב, שהכירה לו את המפיק המוזיקלי ינון יהל.
תוך זמן קצר החל נסים להשתמש בקולה הפעמוני והעמוק של סימנטוב בשיריו החדשים וברצועות ההאוס שניגן במועדונים.
מתוך ניסיון העבר, שיתוף הפעולה בין השניים התבצע תוך אזכור בולט ומרכזי של ניסים, שלקח קרדיט כמעט מלא על עבודתם של השניים.
בין הלהיטים של ניסים ששרה סימנטוב ניתן למנות את החידוש ללהיט משנות השבעים "That's The Way I Like It", והשיר "Searching" שזכה להצלחה בין-לאומית.
נישא על גבי גל ההצלחה, הוחתם נסים באותה שנה בחברת התקליטים הניו-יורקית סטאר 69 רקורדס (), שנוהלה על ידי זוכה גראמי פיטר ראופר.
האלבום הוא במהותו אלבום רמיקסים בשני חלקים, שכולל, לצד קטעים מקוריים ורמיקסים של ניסים, גם קטעים שניסים הרבה לנגן בסטים שלו, מבית היוצר של אמנים מוכרים בסצנת ההאוס (רובי ריביירה, דני טנגליה, גבריאל & דרזדן ופיטר ראופר בעצמו).
גרסה מקוצרת שלו, שאינה כוללת קטעים ורמיקסים של אמנים זרים, הועלתה בהמשך לספוטיפיי.
SearchGPT הוא מנוע חיפוש מבוסס בינה מלאכותית שפותח על ידי חברת OpenAI בשנת 2024. המנוע מציע גישה חדשנית לחיפוש מידע באינטרנט על ידי שימוש בטכנולוגיות מתקדמות של בינה מלאכותית לצורך מתן תשובות ישירות לשאלות משתמשים.
המנוע אינו מציג דפי אינטרנט עם קישורים כמו מנועי חיפוש מסורתיים, אלא מספק תשובות ממוקדות מתוך התוכן באתרי האינטרנט, כולל מקורות מאומתים.
מענה ישיר על שאלות: SearchGPT מספק תשובות ישירות מתוך התוכן שנמצא באתרי האינטרנט, תוך התמקדות במידע העדכני והרלוונטי ביותר.
מקורות מאומתים: כל תשובה כוללת קישורים למקורות מהם נלקח המידע, במטרה להבטיח אמינות ושקיפות.
הבנה בהקשר: המנוע מזהה את ההקשר של שאלות ומאפשר לשאול שאלות המשך כדי להעמיק את ההבנה ולספק מידע מדויק יותר.
ממשק שיחה: המנוע מתפקד כממשק שיחה אינטראקטיבי, המאפשר גישה למידע בצורה טבעית ונוחה, ומאפשר למשתמשים לשאול שאלות נוספות לאחר קבלת תשובה ראשונית.
SearchGPT הושק לראשונה במסגרת תוכנית בטא לקבוצה נבחרת של 10,000 משתמשים שנרשמו בהרשמה מוקדמת.
OpenAI הדגישה את מחויבותה לשיתוף פעולה עם אתרי תוכן ולמניעת שימוש לא הוגן במידע.
במנוע החיפוש ניתן למצוא קישורים למקורות המידע בהם השתמש המנוע, ובנוסף לכך המידע שנלקח מאתרי תוכן לצורך מתן תשובות מופרד מהמידע שמשמש לאימון המודלים של OpenAI.
השקת המנוע לוותה בהצהרות מצד החברה על מחויבות לאתיקה ולהגנה על זכויות היוצרים של תכנים.
ב-1 בנובמבר 2024, חברת OpenAI השיקה את ChatGPT Search, מנוע חיפוש המשלב את יכולות הבינה המלאכותית של ChatGPT עם גישה למידע עדכני מהאינטרנט.
מנוע החיפוש החדש מאפשר למשתמשים לקבל תשובות בזמן אמת לשאלותיהם, כולל מידע על חדשות, תוצאות ספורט, מזג אוויר ועוד.￼
OpenAI מתמודדת עם אתגרי פיתוח הכוללים הבטחת איכות התשובות ומניעת פרסום מידע שגוי או מטעה.
החברה התחייבה לעבוד בשיתוף פעולה עם קהילת יוצרי התוכן על מנת לוודא שהמידע המוצג מדויק ואמין.
בנוסף, החברה הודיעה על פיתוח כלים שיאפשרו לאתרים לשלוט באיך יוצג המידע שלהם במנוע החיפוש.
"Searchlight" (בעברית: "זרקור") הוא סינגל של להקת הרוק האמריקאית שיינדאון.
השיר הוא הסינגל הרביעי מהאלבום השמיני של הלהקה, ששמו טרם הוכרז.
השיר יצא לאור ב-18 בנובמבר 2025, כסינגל הרשמי הרביעי מתוך האלבום.
הלהקה השיקה את השיר פומבית לראשונה ב-10 באוקטובר 2025, בהופעה בגרנד אול אופרי, הופעה ראשונה במתחם עבור הלהקה.
ברנט סמית, סולן הלהקה, אמר לקהל
זמן מה לפני השקת השיר, הודיעה הלהקה כי היא "נודדת אל מחוזות הקאנטרי".
עם צאת השיר הוא הוגדר כשייך לסוגה זו, לראשונה עבור הלהקה.
הלהקה השתמשה בשיר לראשונה בכלים כמו גיטרת פלדה ובנג'ו.
בראיון למגזין "Parade" ציין סמית שהחיבור למוזיקת קאנטרי הוא טבעי עבור חברי הלהקה, שכולם גדלו בדרום ארצות הברית, והיו מחוברים לסגנון המוזיקלי המאפיין את האזור מגיל צעיר.
ב-8 בנובמבר 2025 הפיצה הלהקה טיזר ראשון לקראת צאת הסינגל הרשמי.
יומיים לאחר מכן הוכרז שהסינגל ייצא ב-18 בנובמבר.
מיד עם צאתו זינק השיר למקום הראשון במצעד הרוק, ולאחר מכן גם במצעד הכללי של iTunes.
Secure Shell (בראשי תיבות: SSH) הוא פרוטוקול לתקשורת מחשבים המאפשר ביצוע פעולות על מחשב מרוחק לאחר תהליך הזדהות (login).
הוא נועד להחליף את rlogin ,RSH ו־telnet ולאפשר תקשורת מאובטחת ומוצפנת בין שני מחשבים לא תלויים ברשתות לא מאובטחות.
SSH פועל מעל TCP, והפורט הסטנדרטי שלו הוא 22.
הגרסה הראשונה של SSH (שלימים נקראה SSH-1) נכתבה על ידי הפיני טאטו ילונן (Tatu Ylönen) ב־1995 והתבססה על תוכנה חופשית וספריות של GNU.
על מנת להפיץ את התוכנה והפרוטוקול הקים טאטו את חברת SSH Communications Security שמאוחר יותר שכתבה את הקוד והפכה את התוכנה לתוכנה קניינית.
גרסה שנייה של SSH, הנקראת SSH-2 נקבעה על ידי ה־IETF (Internet Engineering Task Force), גוף התקינה העיקרי של תעשיית האינטרנט.
פרוטוקול SSH תומך ב"תיעול" (ראה Port Forwarding), כלומר, ניתן "לתעל" תעבורה ממחשב אחד למחשב אחר בצורה מאובטחת דרך תוכנות SSH.
בעזרת פונקציה זו ניתן לאבטח תעבורה של תוכנה שאינה תומכת באבטחה, או שאבטחתה חלשה יחסית.
לדוגמה, שרת SSH ושרת VNC פועלים על שני מחשבים ברשת פנימית.
שרת ה-VNC מוגדר להאזין רק לחיבורים ממחשב ה-SSH (כך שלא ניתן לגשת אליו מרשת האינטרנט, או שהוא כלל אינו מחובר אליה).
שרת ה-SSH לעומת זאת, מחובר לאינטרנט ומקשיב לחיבורים חיצוניים.
כאשר משתמש מתחבר לשרת ה-SSH ומזדהה, השרת מתעל תעבורה לשרת ה-VNC, וכך יש תקשורת בין שני מחשבי הקצה.
שרת ה-SSH ושרת ה-VNC יכולים לרוץ על אותו המחשב (לדוגמה: במקרה של שימוש ביתי).
כיום קיים יישום של פרוטוקול ה־SSH לרוב הפלטפורמות הקיימות, הנפוצים בהם -
Lsh - היישום של פרויקט GNU ל־SSH.
OpenSSH - תוכנה חופשית בקוד פתוח המתבססת על SSH-1 המקורי.
בקריפטוגרפיה, אלגוריתם גיבוב בטוח הידוע בקיצור SHA הוא שם כולל למשפחה של פונקציות גיבוב קריפטוגרפיות שהן חלק מתקן פדרלי של ממשלת ארצות הברית FIPS (בעברית: תקן עיבוד מידע פדרלי) הנקרא SHS (קיצור של פונקציית גיבוב בטוחה).
התקן נועד לשימוש כחלק ממנגנון אימות והבטחת שלמות מידע וחלק מתקן חתימה דיגיטלית והוא הכולל את הפונקציות: SHA-0 (במקור SHA), SHA-2, SHA-1 והחל מ-2012 גם את SHA-3. הפונקציות ממשפחה זו משמשות ביישומים ופרוטוקולים מאובטחים רבים.
SHA היא פונקציה המפיקה מקלט בכל אורך רצוי "תמצית" קצרה באורך קבוע שהמאפיין העיקרי שלה שהיא חד-כיוונית במובן שלא ניתן לשחזר את הקלט המקורי בהינתן התמצית.
המשמעות היא שיהיה קשה מאוד למצוא מסר אחר ממנו ניתן להפיק תמצית זהה.
זו תכונה יסודית של פונקציית גיבוב המאפשרת להבטיח שאם המסר שונה אפילו במעט, התמצית שתופק ממנו תהיה שונה לגמרי בהסתברות מאוד גבוהה.
האלגוריתמים ממשפחת SHA מפיקים את התמצית באמצעות סדרת פעולות אד הוק, פעולות על סיביות כמו הזזה מעגלית, פעולות אריתמטיות כמו חיבור מודולרי והמבנה שלהם למעט SHA-3 הוא בסגנון דויס-מאייר לפי שיטת מרקל-דמגרד.
האלגוריתם מכיל זיכרון פנימי ו"פונקציית כיווץ" או "פונקציית תמצות".
הקלט תחילה מחולק לבלוקים באורך קבוע לאחר שעבר הכנה וריפוד כראוי ואז הפונקציה הפנימית מופעלת באופן איטרטיבי על הקלט כאשר פלט הפונקציה מוזן בחזרה כקלט מספר פעמים והפלט הסופי הוא תכולת הזיכרון הפנימי לאחר עיבוד כל הבלוקים של הקלט.
הפונקציות ממשפחת SHA פותחו, אושררו והוכנסו לתקן SHS של FIPS המנוהל על ידי NIST בשיתוף פעולה של NSA.
SHA-0 שם שניתן למפרע כדי להבדילה מ-SHA-1. היא מפיקה תמצית באורך 160 סיביות ומבוססת על MD4. זוהי הפונקציה הראשונה במשפחה שפורסמה ב-1993 ונקראה בקיצור SHA תחת תקן FIPS PUB 180. הפונקציה הוסרה מהתקן זמן קצר לאחר שפורסמה והוחלפה ב-SHA-1 עקב חסרונות מהותיים שהתגלו בה.
SHA-1 פונקציית גיבוב המפיקה תמצית באורך 160 סיביות.
היא דומה מאוד ל-MD5 במבנה הפנימי שלה.
האלגוריתם פותח על ידי NSA על מנת שישמש כחלק מחתימה דיגיטלית והוכנס לתקן FIPS PUB 180-1. לאחר שנמצאו פגמים גם בגרסה זו היא אינה נתמכת יותר החל מ-2010.
SHA-2 היא משפחה של פונקציות גיבוב שפותחו גם הן על ידי NSA ונבדלות ביניהן בעיקר באורך התמצית שהן מפיקות ובמספר ערכים התחלתיים קבועים.
הגרסאות הראשונות נקראו SHA-256, SHA-512 והוכנסו לתקן FIPS PUB 180-2. לאחריהן נוספו הפונקציות SHA-224, SHA-384 שנגזרות מהאחרות במספר שינויים מינוריים והתקן עודכן ל-FIPS PUB 180-3.
SHA-3 פונקציית גיבוב המבוססת על קצ'אק שפותחה על ידי קריפטוגרפים בלגיים.
כל הפונקציות ממשפחת SHA עוברות בדיקות בנושא ביטחון ומאושרות בתקן FIPS על ידי הארגון CMVP, שיתוף פעולה של NIST האמריקאי ו-CSE (הסוכנות הקנדית הממשלתית בנושא קריפטולוגיה).
תפקיד הארגון להעריך ולבדוק מודולים קריפטוגרפיים לצורך שימוש מסחרי (לא ממשלתי/צבאי).
היא עומדת לרשות יצרנים וספקים בתחומי ארצות הברית וקנדה ומספקת תעודות המאשרות מוצרים קריפטוגרפיים שעברו בחינה ואישור של מומחי הצפנה (בעיקר מומחים של NSA).
אלגוריתם SHA פורסם במאי 1993 על ידי ה-NIST לצורך ייצוג תמציתי של הודעות בשימוש באלגוריתמי חתימות וכאשר נדרש ערך גיבוב קריפטוגרפי ביישומים פדרליים.
אלגוריתם SHA בנוי בשיטת מרקל-דמגרד.
הקלט שלו הוא מחרוזת שאורכה עד סיביות והפלט שלה הוא תמצית באורך 160 סיביות.
האלגוריתם מבוסס ברובו על הפונקציה MD4 תוך הגדלת המצב הפנימי ושינוי חלק מהפונקציות הפנימיות וערכי הקבועים שבשימוש.
בשנת 1995 פרסם ה-NIST אלגוריתם חדש שנקרא SHA-1 שמטרתו להחליף את אלגוריתם SHA הקודם (החל מהפרסום נהוג להתייחס לאלגוריתם הראשון כ-SHA-0).
השוני היחיד בין האלגוריתמים כלל שינוי במנגנון הרחבת ההודעה של SHA-1 על פני SHA-0. לטענת ה-NIST מטרת התיקון הייתה לפתור חולשה שנמצאה באלגוריתם הקודם; ה-NIST לא פרסם את החולשה שהתיקון אמור לפתור.
בשנת 2002 הוסיף ה-NIST שלוש פונקציות נוספות לתקן SHA-256, SHA-384 ו-SHA-512. הפונקציות החדשות נבדלו משמעותית באלגוריתמים שבבסיסן מ-SHA-1 ובכך הבטיחו שחולשות בה לא ישפיעו בהכרח על הפונקציות החדשות.
הפונקציות גם אפשרו ליצור ערכי תמצית ארוכים יותר עבור הודעות ובכך להגביר את בטיחות הפרוטוקולים המשתמשים בהן.
בשנת 2008 הוסיפה ה-NIST פונקציה נוספת, SHA-224.
בשנת 2007 יזמה ה-NIST תחרות לבחירת פונקציות שיצטרפו למשפחת ה-SHA.
לתחרות הוגשו 64 הצעות שמתוכן עמדו 51 בתנאי הסף.
ההצעות פורסמו והקהילה הקריפטוגרפית הבינלאומית הוזמנה לנתח ולנסות לשבור את כל המועמדים.
14 מועמדים עברו לשלב השני של התחרות כאשר חמשת המועמדים הסופיים הם BLAKE, Grøstl, JH, קצ'אק ו-Skein.
בשנת 2012 פורסם הזוכה בתחרות לגיבוב SHA-3 והוא הצופן Keccak.
הפונקציה מורכבת מחמישה משתנים פנימיים בגודל 32 סיביות היוצרים מצב פנימי בגודל 160 סיביות.
בכל איטרציה מופעלת פונקציית התמצות על המשתנים ליצירת הקלט לאיטרציה הבאה.
ראשית, המשתנים הפנימיים מקבלים את ערכי וקטור האתחול (IV)
לאחר מכן, קלט הפונקציה מחולק לבלוקים באורך 512 סיביות המכונים ; לבלוק האחרון מוסיפים את אורך ההודעה.
במידה ואורך ההודעה אינו כפולה של 512 מוסיפים לבלוק האחרון, אחרי ההודעה ולפני האורך שלה את הסיבית 1 ולאחריה 0 בכמות הנדרשת כדי להביא אותה לאורך של 512 סיביות.
בכל שלב של הפונקציה מועברים לפונקציית התמצות המשתנים הפנימיים מהסיבוב הקודם והבלוק הנוכחי לעיבוד.
הפונקציה מחזירה את הערך החדש של המשתנים הפנימיים ().
פונקציית הגיבוב אינה כוללת שלב סיום ולכן בסיום התהליך פלט פונקציית הגיבוב הוא הפלט של פונקציית התמצות מהשלב האחרון.
מנגנון הרחבת הודעות: הפונקציה מחלקת את הבלוק ל-16 חלקים באורך 32 סיביות המכונים .
לאחר מכן, הפונקציה מרחיבה את 16 החלקים ל-80 באמצעות הפעלת ה-LFSR הבא 64 פעמים:
תמצות המסר: עבור כל אחד מ-80 החלקים של המסר, הפונקציה מפעילה את האלגוריתם הבא:
פלט: פונקציית התמצות מחזירה את הפלט:
הפונקציה והקבוע K מוגדרים כך:
הפונקציות SHA-0 ו-SHA-1 זהות באלגוריתמים שלהם פרט למנגנון הרחבת ההודעה ב-SHA-1 שמפעיל את ה-LFSR הבא 64 פעמים:
מספר התקפות על פונקציות ה-SHA-0 וה-SHA-1 נתגלו עד כה.
טרם דווחו התקפות על SHA-2, אולם מכיוון שהפונקציות הללו מבוססות על אלגוריתם דומה, קיים חשש שגם האחרונה תהיה בקרוב פגיעה להתקפות.
בשנת 2005 פרסמו צוות חוקרים מאוניברסיטת שאנדונג סין, התקפה על SHA-1 שמוצאת התנגשות ב- פעולות ולאור זאת לא מומלץ לשימוש כיום.
לגבי SHA-256 ומעלה לא דווח על חולשות מסוימות, כך שהם עדיין טובים לשימוש.
להלן טבלת האלגוריתמים ובטיחותם כפי שפורסם על ידי NIST:
האלגוריתם גודל מסר מקסימלי בסיביות גודל גוש בסיביות גודל מילה (Word) גודל תמצית המסר (בסיביות) בטיחות* (בסיביות) SHA-1 SHA-256 SHA-384 SHA-512
בהקשר זה הבטיחות מתייחסת לכמות העבודה הנדרשת למציאת התנגשות (מסרים שונים המפיקים פלט זהה) תוך שימוש בהתקפת יום ההולדת.
Sefronia הוא אלבומו השמיני של הזמר טים באקלי.
מרשה וולדורף, שרון בירד, מירנה מת'יוז וליסה רוברטס – שירה, קולות רקע
דני ראנדל – מקלדת, מפיק, עיבודים
קינג אריסון – הקשה, תופי קונגה, תוף מרים
קן ווטסון – הקשה, טימפני
See You on the Other Side הוא אלבום האולפן השביעי של להקת הנו מטאל קורן.
האלבום יצא לאור בדצמבר 2005 ומכר מעל חצי מיליון עותקים בחודש הראשון ליציאתו.
זהו אלבומה הראשון של הלהקה ללא הגיטריסט בריאן ולץ', האחרון עם המתופף דייוויד סילבריה והראשון מאז Issues שזכה בפלטינה כפולה.
Sega Saturn (סגה סאטורן) היא קונסולת משחקי וידאו שהושקה על ידי SEGA לראשונה ביפן ב-22 בנובמבר 1994, ובאירופה ב-11 במאי 1995 כיורשת של ה-Sega Megadrive/Genesis המצליחה.
ייצור המערכת הופסק בשנת 1998 באמריקה הצפונית, באירופה, באוסטרליה ובאסיה.
בישראל הופצה הקונסולה משנת 1995 על ידי סאני אלקטרוניקה.
למרות פופולריות הקונסולה ביפן, היא לא זכתה בנתח שוק דומה בצפון אמריקה ובאירופה לעומת הסוני פלייסטיישן והנינטנדו 64, המתחרות העיקריות שלה.
אחת לסיבות כישלונה היה המשחק Sonic X-treme, שבוטל בעקבות בעיות בחברה ובגלל ביטולו, יצאה גרסת סאטורן למשחק המגה דרייב Sonic 3D Blast כמו גם המשחק Sonic R לסגה סאטורן.
חלק גדול מספריית המשחקים של הסאטורן הגיע מפורטים של משחקי ארקייד, ביניהם ניתן למצוא את Daytona USA, The House of the Dead, Sega Rally, Fighting Vipers, משחקי סדרת Virtua Fighter, סדרת Virtua Cop ועוד.
מלבד אלו, הפורטים של משחקי הלחימה הדו-ממדיים של Capcom כמו Darkstalkers 3, Marvel Super Heroes, X-Men vs.
משחקים רבים שעשו את הקונסולה פופולרית ביפן לא קיבלו הוצאה גם במערב, כמו Grandia, Lunar: Silver Star Story Complete, Policenauts, סדרת Sakura Wars ועוד.
Seed Productions הייתה חברת הפקת סרטים שקשורה לפוקס המאה ה-20, שהוקמה על ידי השחקנים האוסטרלים יו ג'קמן ואשתו השחקנית והבמאית דבורה לי פורנס עם המפיק והשותף העסקי ג'ון פלרמו.
מטה החברה היה ממוקם במתחם של חברת פוקס המאה ה-20 בסנצ'ורי סיטי שבלוס אנג'לס.
המשרד האוסטרלי נפתח בשנת 2006 באולפני פוקס אוסטרליה בסידני.
הפרויקט הראשון שתכננה החברה היה "X-מן המקור: וולברין", סרט המפרט את מקורותיו של הדמות הבדיונית וולברין, שג'קמן גילם בסדרת סרטי אקס-מן.
צילומי הסרט היו אמורים להתחיל מיד לאחר השלמת הסרט השלישי בסדרה, X-מן: המפלט האחרון, אך הצילומים בניו זילנד התעכבו עד ל-18 בינואר 2008. בינתיים הפיקה החברה את "הרשימה" (2008) בכיכובו של יואן מקגרגור, שלושה סרטים תיעודיים על קריקט בכיכובו של גאס וורלנד, ואת סדרת הטלוויזיה קצרת הימים "Viva Laughlin".
ב-2010 החליט יו ג'קמן לפרק את החברה כדי להתרכז במשחק.
sed (ראשי תיבות: stream editor) הוא כלי במערכת ההפעלה UNIX לניתוח ועיבוד טקסט, בעזרת שפת תכנות פשוטה וקלה.
sed פותחה בשנים 1973–1974 על ידי לי מקמהון במעבדות בל, וזמינה היום לרוב מערכות ההפעלה.
sed מבוססת על תכונות שפת התסריט של עורך הטקסט האינטראקטיבי ed אשר פותח בשנת 1971, ועורך הטקסט הקדום יותר qed.
sed היה אחד מהכלים הראשונים שהשתמשו בביטויים רגולריים, וכיום שימושו הנפוץ ביותר הוא בעיבוד טקסט, בעזרת פקודת ההחלפה שלו.
sed הוא אחד מפקודות ה-UNIX הראשונות לעיבוד קובצי טקסט, והתפתח כיורשו הטבעי של פקודת ה-grep הפופולרית.
מקמהון חזה כי מלבד ההדפסה, שאותה מבצע grep, עולה צורך בפעולות נוספות, כגון החלפה.
לפיכך הוא יצר עורך זרם נתונים לשימוש כללי, מונחה שורות, אשר הפך ל-sed.
מקור התחביר של sed, אשר ידוע בשימוש בסלאש להתאמת תבניות, בעורך הטקסט ed, אשר היה בשימוש נרחב בשנים אלו.
בשלב מאוחר יותר התפתחה השפה הכללית והחזקה יותר AWK, ויחד שפות אלו הפכו למעין אחיות, אשר אפשרו כתיבת תסריטי מעטפת מהירים וטובים יותר בתחום עיבוד טקסט.
לימים, השימוש ב-sed ו-AWK העניק השראה לשפת התכנות Perl.
Sehet, welch eine Liebe hat uns der Vater erzeiget (בעברית: ראו איזו אהבה גילה לנו האב), רי"ב 64, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום השלישי של חג המולד שחל ב-27 בדצמבר 1723.
קנטטה זו הייתה העשרים וחמש שהלחין באך מאז החל למלא את תפקידו בלייפציג.
הקנטטה הקודמת שהלחין היא רי"ב 40. הוא ביצע את הקנטטה שוב בסביבות שנת 1742.
סדר הקריאה לאותו יום כולל פסוקים מהאיגרת אל העברים העוסקים בגדולתו של ישו ואת פתיחת הבשורה על-פי יוחנן.
הלברית נכתבה על ידי מחבר לא ידוע והיא עוסקת ברעיון שהאהבה של האל מספיקה למאמין וכשהוא זוכה בה, אינו צריך עוד כלום מהעולם הזה.
כמו בקנטטה הקודמת שביצע באך יום לפני כן, גם כאן יש שלושה כורלים, מספר נדיר יחסית לשאר הקנטטות שלו.
החלק השני לקוח ממזמור חג המולד של מרטין לותר מ-1524. חלק 4 לקוח ממזמור של בלתזר קינדרמן (Balthasar Kindermann), משורר גרמני בן המאה ה-17. חלק 8 לקוח ממזמור של יוהאן פרנק (Johann Franck), משורר גרמני בן המאה ה-17גם הוא.
הקנטטה נועדה לביצוע על ידי סולני סופרן, אלט ובס בליווי מקהלה בת ארבעה קולות, קורנטו, שלושה טרומבונים, אבוב ד'אמורה, שני כינורות, ויולה ובאסו קונטינואו.
כורל: Was frag ich nach der Welt (מדוע לנהות אחר העולם)
אריה לסופרן: Was die Welt (מה שהעולם)
רצ'יטטיב לבס: Der Himmel bleibet mir gewiss (השמיים בוודאות מחכים לי)
כורל: Gute Nacht, o Wesen (לילה טוב, הו יצור)
בין המנצחים שביצעו את ההקלטות ניתן לציין את ניקולאוס הרנונקור (ב-1975), טון קופמן (ב-1998), מסאקי סוזוקי (ב-1999) וג'ון אליוט גרדינר (ב-2000).
"See You Again" (בעברית: "נתראה שוב") הוא סינגל של הזמרים האמריקאים ויז קאליפה וצ'ארלי פות', שהקליפ שלו באתר יוטיוב הוא במקום הרביעי ברשימת הסרטונים הנצפים ביותר ביוטיוב עם למעלה מ-6 מיליארד צפיות.
השניים כתבו יחד את השיר בשנת 2014 והוא פורסם ב-6 באפריל 2015. השיר נכתב לזכרו של השחקן פול ווקר ששיחק ב"מהיר ועצבני 7", לאחר שנהרג בתאונת דרכים.
השיר הוא חלק מפסקול הסרט "מהיר ועצבני 7".
ב-11 ביולי 2017 עקף את השיר גנגנם סטייל והפך באופן זמני לסרטון הנצפה ביותר ברשימת הסרטונים הנצפים ביותר ביוטיוב, עם מעל ל-2.9 מיליארד צפיות (נכון ל-11 ביולי 2017), עד 4 באוגוסט אותה שנה, אז נעקף על ידי הקליפ של השיר Despacito.
נכון לדצמבר 2025 יש לשיר למעלה מ-6.8 מיליארד צפיות ביוטיוב.
השיר והקליפ זכו להצלחה עולמית.
בין ה-11 ביולי 2017 ועד ל-4 באוגוסט 2017 היה הקליפ של השיר לווידאו הנצפה ביותר ביוטיוב (ב-4 באוגוסט 2017, השיר נעקף על ידי Despacito).
השיר היה הנמכר ביותר ב-2015, והיה מועמד לפרס גראמי בקטגוריית השיר הטוב ביותר.
השיר הגיע עד המקום הראשון במצעד בילבורד הוט 100 ונשאר שם 12 שבועות.
השיר מחזיק את תואר השיר שהוזרם הכי הרבה פעמים ביום אחד בספוטיפיי.
השיר גם היה השיר המוזרם ביותר בשבוע אחד במדינות נוספות ברחבי הגלובוס.
See.SZA.Run הוא המיני-אלבום הראשון של הזמרת האמריקאית סיזה.
האלבום יצא לאור ב-29 באוקטובר 2012 בהוצאה עצמאית.
"See U Later" (בעברית: "נראה אותך מאוחר יותר") הוא שיר שהוקלט על ידי להקת בנות הקיי-פופ הדרום קוריאנית בלאקפינק, מתוך המיני-אלבום השני שלה, Square Up.
השיר הגיע למקום ה-12 במצעד שירי העולם הדיגיטליים.
השיר נכתב על ידי טדי פארק והופק על ידי אר.
טי ו-24 שהפיקו עבור בלאקפינק את להיטיה הגדולים ביותר, כדוגמת "Ddu-Du Ddu-Du" שיצא בשנת 2018, "Kill This Love" שיצא בשנת 2019, ו-"How You Like That" שיצא בשנת 2020. השיר מכיל בתוכו את סוגת הקיי-פופ.
השיר עלה לרשת הזרמת המדיה ספוטיפיי, תוך שהצליח לצבור שם למעלה מ-162 מיליון השמעות.
במצעד 100 השירים החמים של קוריאה הדרומית הגיע למקום העשירי.
במצעד ה-Gaon של המדינה זכה להצלחה פחותה כאשר הגיע למקום ה-26. במצעד שירי העולם הדיגיטליים הגיע למקום ה-12.
האודיו של השיר הועלה ליוטיוב ב-15 ביוני 2018, תוך שהצליח לצבור למעלה מ-15 מיליון צפיות.
"Seeing Blind" הוא סינגל שהוקלט על ידי המוזיקאי האירי נייל הורן, ביחד עם הזמרת-יוצרת האמריקאית מארן מוריס, מתוך אלבום הבכורה שלו, Flicker.
השיר יצא לאור ב-1 ביוני 2018, על ידי חברת התקליטים קפיטול רקורדס, כסינגל החמישי מתוך האלבום.
השיר הגיע למקום ה-68 במצעד השירים של אירלנד.
השיר נכתב על ידי נייל הורן, רות-אן קנינגהאם ומאט ראד והופק על ידי ז'קייר קינג.
הווידאו קליפ האקוסטי של השיר הופץ לראשונה ב-4 ביוני 2018, שלושה ימים לאחר צאתו של השיר כסינגל.
במגזין הבילבורד ביקרו את הקליפ האקוסטי בחיוביות רבה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-95 מיליון השמעות.
מדינה תאריך יציאה פורמט חברת תקליטיםמקורעולם 1 ביוני 2018הזרמת מוזיקה • הורדה דיגיטליתקפיטול
See You Again (בעברית: נתראה שוב) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away.
השיר נכתב על ידי קארי אנדרווד, הילרי לינדזי ודייוויד הודג'ס והופק על ידי מארק ברייט.
בטקס פרסי מוזיקת העולם שהתקיים בשנת 2013, קיבל השיר שתי מועמדויות: "שיר העולם הטוב ביותר" ו-"הווידאו קליפ הטוב ביותר".
השיר לא הצליח לזכות באף אחת מתוך המועמדויות.
השיר זכה להצלחה נאה, כאשר הגיע למקום השביעי במצעד שירי הקאנטרי ולמקום השני במצעד שירי הקאנטרי של קנדה.
איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה, מה שהופך אותו לאחד משירי הקאנטרי הנמכרים ביותר במדינה באותה השנה בה יצא.
בנוסף לכך, דורג השיר במקום ה-26 ברשימה השנתית של מצעד שירי הקאנטרי של בילבורד, שפורסמה בסוף שנת 2013.
מדינהתאריך יציאהפורמטמקורארצות הברית15 באפריל 2013רדיו קאנטרי26 באוגוסט 2013רדיו להיטים עכשוויים
Seef Mall הוא הקניון השני בגודלו בממלכת בחריין.
הקניון מנוהל על ידי חברת Seef Propertie.
הקניון ממוקם במנאמה, בירת ממלכת בחריין.
בקניון מבקרים כ-25,000 בממוצע ביום.
קניון סיף מחובר לשורה של שנמצאות בקצה המערבי של הקניון וכן בסמוך למתחם הקניות אל עאלי ממוקם בסמוך לקצה המזרחי בכניסה ליד חנות של רשת הבגדים הבריטית מרקס אנד ספנסר.
מדרום לקניון נמצא כביש מהיר על שמו ראש ממשלת בחריין, שייח' כליפה בן סלמאן.
מעבר לכביש המהיר נמצא קניון נוסף שמשמש את תושבי מנאמה והוא קניון בחריין.
מדרום מזרח נמצא גם מרכז הכנסים המרכזי של בחריין "מרכז התערוכות והכנסים הבינלאומי של בחריין".
קניון סיף נפתח בשנת 1997 וזכה להצלחה מידית, בשנת 2007 היא נקראה על ידי קבוצת העסקים באוקספורד כ"מיזם הנדל"ן המצליח ביותר עד כה" וזאת בגלל ניצול ההצלחה הכספית חסרת התקדים של הקניון.
"See You Again" (בעברית: "לראות אותך שוב") הוא סינגל הבכורה של הזמרת האמריקאית מיילי סיירוס.
הוא יצא לאור ב-29 בדצמבר 2007 כסינגל המוביל מהאלבום Meet Miley Cyrus, אלבום הפסקול השני של הסדרה המקורית של ערוץ דיסני, האנה מונטנה, ואלבום האולפן הראשון של סיירוס.
הוא נכתב על ידי סיירוס (תחת השם דסטיני הופ סיירוס) עם מפיקי השיר אנטונינה ארמאטו וטים ג'יימס.
מאוחר יותר הוא חודש בגרסת רמיקס על ידי רוק מאפיה כסינגל השני מאלבום האולפן השני של סיירוס, Breakout.
מבחינה מוזיקלית השיר הוא מסוגת דאנס-רוק ומכיל השפעות מז'אנרים מוזיקליים שונים, כולל מוזיקה אלקטרונית.
מבחינה לירית, השיר מדבר על רומנטיקה של גיל העשרה.
"See You Again" זכה לשבחים ממבקרי המוזיקה, עם רבים שהחמיאו להרכב השיר ולקולה של סיירוס.
זה היה השיר הראשון שלה שהצליח מסחרית; השיר גרם לפריצתה בפני קהלים חדשים ומדינות חדשות, וסלל את הדרך ללהיטים עתידיים.
השיר הפך לסינגל המצליח ביותר של סיירוס באותה תקופה בכך שהגיע למקום ה-10 במצעד הבילבורד הוט 100 האמריקאי.
מיקום השיא הגבוה ביותר שלה בעולם היה במקום הרביעי בהוט 100 הקנדי.
אף על פי שקליפ רשמי לשיר מעולם לא צולם, השיר קיבל קליפ שיווקי לגרסת הרמיקס, שנלקח מהופעתה של סיירוס במשחקי ערוץ דיסני לשנת 2008. השיר קודם באמצעות שפע של הופעות חיות ששודרו בטלוויזיה.
השיר נכלל ברשימת השירים שבוצעו בסיבובי ההופעות של סיירוס, "Best of Both Worlds Tour", "Wonder World Tour" ו"Gypsy Heart Tour".
"Sehnsucht" (בעברית: "געגוע") הוא שיר שהוקלט על ידי הזמר היווני ג'ימי מקוליס.
השיר ייצג את אוסטריה באירוויזיון 1961. השיר נכתב והולחן על ידי ליאופולד אנדרייביץ'.
במרכז מילות השיר עומד מקוליס ששר על השמחה שתהיה בליבו אם אהובתו תחזור אליו.
"Sehnsucht" אף פעם לא הוקלט על ידי מקוליס, ולכן לא יצא כסינגל מעולם.
ב-1961 הודיעה רשות השידור האוסטרית כי מקוליס נבחר לייצג את אוסטריה באירוויזיון 1961, עם השיר "Sehnsucht", שנבחר על ידי ועדה מקצועית של רשות השידור.
ב-18 במרץ 1961, השיר בוצע על ידי מקוליס באירוויזיון.
מקוליס שובץ שלישי בסדר ההופעות, לפני פינלנד ואחרי מונקו.
השיר הגיע למקום ה-15 והאחרון, ביחד עם הנציג הבלגי.
See It Through My Eyes הוא אלבום האולפן השלישי של הזמרת-יוצרת האמריקאית מרדית ברוקס.
האלבום יצא לאור ב-11 בנובמבר 1997, על ידי חברת התקליטים ULG Records.
קובץ security.txt הוא תקן למדיניות אבטחת מידע של אתרי אינטרנט, שנועד לאפשר לחוקרי אבטחה לדווח בקלות על פרצות אבטחה.
התקן קובע את קיומו של קובץ טקסט, בשם "security.txt" ב-URI שקידומתו, שיכיל פרטי התקשרות לצורכי דיווח.
קובץ ה-Security.txt דומה בתחבירו ל-robots.txt אך מיועד לקריאה על ידי בני אדם המעוניינים ליצור קשר עם הבעלים של אתר אינטרנט בנוגע לבעיות אבטחה, לצורך דיווח עליהן.
קובצי security.txt אומצו על ידי חברות טכנולוגיה גדולות, שלעיתים אף מפעילות תוכניות Bug bounty, שבמסגרתן הן מתגמלות כספית את המדווחים.
ב, שהוגשה לראשונה על ידי אדווין פודיל בספטמבר 2017, הופיעה ההנחיה לאפשר יצירת קשר עם בעלי האתר ומפעיליו.
בשנת 2019, (CISA) פרסמה טיוטת הנחיה תפעולית מחייבת המחייבת את כל הסוכנויות הפדרליות לפרסם קובץ security.txt בתוך 180 יום.
ה-IESG פרסם בדצמבר 2019 קריאה אחרונה להטמעת security.txt, שהסתיימה בינואר 2020.
באפריל 2022, Security.txt הוסדר רשמית כ-
"Sekret" (בעברית: "סוד") הוא סינגל שהוקלט על ידי הזמרת-יוצרת האלבנית רונלה הייאטי.
השיר יצא לאור ב-3 בדצמבר 2021, וניצח במהדורה ה-60 של פסטיבלי אי קנגס – הקדם הלאומי של אלבניה לאירוויזיון 2022.
השיר נכתב והולחן על ידי הייאטי והופק על ידי מרקו פולו.
"Sekret" הוא שיר פופ בשפה האלבנית, המשלב מוטיביים אתניים של התרבות האלבנית.
מנגינתו כוללת מספר כלי נגינה מסורתיים.
בינואר 2022 הצהירה הייאטי כי עתידה לצאת ל-"Sekret" גרסה חדשה, שמתאימה לתחרות הזמר של האירוויזיון.
גרסה זו הופקה על ידי Diztortion ההולנדי בלונדון.
"Sekret" יצא לאור באופן עצמאי כסינגל בפורמט דיגיטלי אל שירותי הסטרימינג השונים ב-2 בדצמבר 2021. ב-5 במרץ 2022 הופצה גרסתו החדשה של השיר כסינגל בפלטפורמות.
ב-4 במרץ פורסם בעמוד היוטיוב הרשמי של האירוויזיון הווידאו קליפ של השיר.
הקליפ שצולם בערים ג'ירוקסטרה, ויוסה ובייליס, על גדות נהר ויוסה.
הוא שימש כמחווה לנחש המיתולגי ששוכנת בנהר ביסטריצה, ומטרתו הייתה לעלות את המודעות הציבורית ואת מאמצי השימור של נהר ויוסה, שבשנים האחרונות סובל מזיהום סביבתי.
כדי לקדם את השיר הייאטי צפויה לבצע אותו במסיבות האירוויזיון באמסטרדם, ברצלונה, תל אביב-יפו ומדריד בין החודשים מרץ-אפריל 2022. ב-5 במרץ היא הופיעה עם "Sekret" במשדר הגמר של הקדם הגרמני לאירוויזיון, Selecția Națională 2022.
רשות השידור האלבנית, Radio Televizioni Shqiptar (RTSH), ארגנה את המהדורה ה-60 של פסטיבלי אי קנגס, הקדם האלבני לאירוויזיון 2022. הוא כלל שני חצאי גמר ב-27 וב-28 בדצמבר, וגמר ב-29 בדצמבר 2021. בנובמבר 2021 חשפה רשות השידור האלבנית כי הייאטי תשתתף באירוע.
עוד לפני התחרות הצהירה הייאטי מספר פעמים על רצונה לייצג את אלבניה בתחרות הזמר של האירוויזיון.
היא אף נחשבה במשך שנים רבות כמועמדת פוטנציאלית לזכייה בקדם על ידי כלי התקשורת במדינה.
ב ב-27 בדצמבר, בערב הראשון של הקדם, היא ביצעה את השיר בשידור חי, בדומה לשאר המתמודדים.
בערב השני, שנערך למחרת, ביצעה הייאטי בשנית את "Sekret" בגרסה אקוסטית, לצד סאברי פייזולאהו.
ב-29 בדצמבר היא עלתה על בימת הקדם, 12 בסדר ההופעות, והגיעה למקום הראשון.
ב-25 בינואר 2022 נקבע בהגרלת חצאי הגמר כי אלבניה תופיע בחלק הראשון של חצי הגמר הראשון.
אלבניה הופיעה ראשונה, לפני לטביה.
ב-10 במאי 2022 ביצעה הייאטי את "Sekret" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי.
לאחר התחרות התברר כי מיקומה בחצי הגמר היה 12 עם 58 נקודות.
Sehnsucht (בתרגום חופשי לעברית: "תשוקה", "געגוע") הוא אלבום האולפן השני של להקת ה-NDH הגרמנית רמשטיין.
האלבום יצא לאור ב-22 באוגוסט 1997.
זהו האלבום היחיד עד כה שהוא כולו בשפה הגרמנית אשר קיבל תואר פלטינה מה-RIAA בארצות הברית.
כמו כן, הגיע האלבום למקום הראשון במצעדי המוזיקה באוסטריה ובגרמניה.
ב-2020, נכנס האלבום לרשימת "אלבומי המטאל הטובים ביותר של 1997" מטעם מגזין המטאל Metal Hammer.
על עטיפת האלבום מופיע טיל לינדמן, סולן הלהקה, כשלפניו מחוברים כלי ניתוח שונים.
עטיפת האלבום עוצבה על ידי האמן האוסטרי גוטפריד הלנוויין, ומזכירה במידת מה את עטיפת האלבום Blackout של הסקורפיונס, אף היא עוצבה על ידי הלנוויין.
כל שירי האלבום נכתבו והולחנו על ידי רמשטיין, פרט ל"Sehnsucht" שנכתב בשיתוף עם להקת Orgasm Death Gimmick, ול"Tier" שנכתב בשיתוף עם יורגן אנגלר.
מקוםתאריםמכירותאוסטריה (IFPI Austria)פלטינה50,000קנדה (Music Canada)פלטינה100,000גרמניה (BVMI)פלטינה500,000הולנד (NVPI)זהב50,000פולין (ZPAV)זהב50,000שווייץ (IFPI Switzerland)פלטינה ×2100,000בריטניה (BPI)זהב100,000ארצות הברית (RIAA)פלטינה1,000,000
Secure Boot (בתרגום חופשי: אתחול מאובטח) הוא מנגנון שמטרתו להבטיח שמשלב האתחול הראשוני של מערכת מחשב רק תוכנה מהימנה תוכל להתבצע על גביה, ולמנוע ביצוע של תוכנה לא מהימנה, היינו, תוכנה שאינה מורשת או ששונתה בזדון כדי להזיק למערכת המחשב.
לפני הפעלת תוכנה בשרשרת האתחול של המחשב, מתבצעת בדיקה מהימנה על ידי אימות החתימה הדיגיטלית של התוכנה.
כדי שיהיה ניתן לסמוך על הבדיקה יש ליצור שרשרת אמון (Chain of Trust).
זאת אומרת, שעל התוכנה הבודקת את החתימה להיות מהימנה גם כן - התוכנה המתבצעת לפניה צריכה לבדוק קודם את מהימנותה, וחוזר חלילה.
בדיקת המהימנות הראשונה צריכה להתבצע על ידי תוכנה מהימנה הצרובה במערכת המחשב באופן שלא ניתן לשנותה ומתחילה להתבצע ראשונה עם הדלקת מערכת המחשב.
תוכנה זו מהווה שורש מהימן (Root Of Trust) והיא מפעילה את מנהל האתחול של מערכת המחשב ובודקת את מהימנותו.
מנגנון זה משמש ליישום אתחול מאובטח במערכות ששרשרת האתחול שלהם מבוססת על המפרט.
חומרת המחשב איננה יכולה לפנות למערכת ההפעלה השמורה בדיסק ולהפעיל אותה ישירות.
ישנו צורך בתוכנה בסיסית שתהיה צרובה במעבד על גבי זיכרון לקריאה בלבד (ROM) תוכנה זה מתחילה להתבצע מיד עם הדלקת המחשב והיא מפעילה את קושחת (firmware) ה"קדם אתחול" (Pre Boot) שצרובה במערכת.
במחשב אישי ה"קדם אתחול" הוא בדרך כלל חלק מה-BIOS או UEFI.
תוכנה זו עשויה להפעיל יחדות תוכנה נוספות לצורך אתחול ראשוני של החומרה.
קושחה זו מפעילה את מנהל האתחול (boot loader) שינהל את העלאת מערכת ההפעלה.
למשל, bootmgr במערכות מבוססות חלונות, GRUB בשרתי לינוקס, או U-boot במערכות משובצות מחשב מבוססות לינוקס.
לעיתים, מנהל האתחול יפעיל מנהל אתחול משני, שיהיה אחראי על העלאת מערכת ההפעלה.(מקרה של ריבוי מערכות הפעלה במחשב אישי ה-GRUB יאפשר למשתמש לבחור במערכת הרצויה לו ).
מנהלי האתחול השונים, תוכנות שרות המשמשות אותם ומערכת ההפעלה שמורים בדרך כלל בזיכרון בלתי נדיף כגון, דיסק קשיח, התקן SSD, או זיכרון הבזק עם ממשק טורי, אמצעי אחסון אלו ניתנים לכתיבה ולכן תוכנם ניתן לשינוי.
תהליך האתחול חשוף לפגיעת נוזקות שונות, כגון Rootkit, המשתלבות בתהליך ומחליפות את מנהל האתחול.
אם נוזקה כלשהי הצליחה להכניס קוד זדוני לתהליך האתחול, לא יהיה ניתן לגלות אותה באמצעות אנטי וירוסים הרצים על מערכת ההפעלה, מאחר שהנוזקה עצמה היא זו השולטת במערכת ההפעלה.
לכן היא יכולה להחליף את תוכנות האנטי וירוס, לשבש את פעילותם ואף לנטרל אותן כליל.
מטרתו של תהליך secure boot היא לאבטח את תהליך האתחול, באמצעות שימוש בחתימות דיגיטליות המאומתות על ידי המפתחות הצרובים במנהל האתחול של הקושחה.
כמו כן, לצורך האימות של תוכנת האתחול הראשונית, יש צורך במפתח ציבורי שלא ניתן לשינוי.
באמצעות מפתח זה תאומת החתימה הדיגיטלית של תוכנת האתחול הראשונית אשר תשמש כשורש האמון (root of trust).
מפתח זה נצרב במערכת המחשב, בזיכרון שלא ניתן לשינוי, על ידי יצרן מערכת המחשב.
מפתח תואם למפתח זה, משמש לחתימת תוכנת האתחול הראשונית באופן דיגיטלי.
מנהל האתחול מוודא שרק תוכנה שנחתמה על ידי רשות אמון (Certificate Authority) תופעל במהלך האתחול.
מנהל האתחול המשני, בתורו, מוודא בצורה דומה את תקינותה ושלמותה של מערכת ההפעלה, כדי לוודא שהיא לא מכילה קוד זדוני.
תהליך זה יוצר את מה שמכונה שרשרת האמון (chain of trust).
הקושחה, שנחתמה על ידי היצרן, משמשת כבסיס שרשרת האמון, וכל חוליה בשרשרת – מנהל אתחול – מוודאת את אמינותה של החוליה הבאה, עד לעלייה מלאה של מערכת ההפעלה.